paragraph_text: Dio je mnogih izvedbenih umjetnosti, te mnogih športova. Akrobatika se najčešće povezuje s aktivnostima koje su prožete gimnastičkim elementima, ali u nju spadaju i mnoge druge aktivnosti. Primjerice i balet ili ronjenje mogu sadržavati akrobatske dijelove. Iako je najčešće povezana s fizičkom izvedbom jedne ili više osoba, akrobatika može označavati i drugačije izvedbe, poput zračne akrobatike.